ביום שישי האחרון (17.11.17) מצא אזרח בחניון מתחם קניות באזור התעשיה בחולון תיק. האזרח פנה לקצין הביטחון של המקום תוך שהוא מבקש מעובר אורח להשגיח על התיק. משזה בושש לחזור, לקח עובר האורח את התיק ונסע לדרכו.
קצין הביטחון של המקום הזעיק את השוטר הקהילתי והוא פתח בבדיקה על מנת לאתר את עובר האורח שנעלם יחד עם התיק. לאחר ביצוע מספר פעולות חקירה אותר עובר האורח עם התיק אשר הכיל 2 זוגות תפילין, סידור והטלית שלו. בהמשך אותר על ידי השוטר הקהילתי גם האזרח אשר שכח את תיקו בחניון.
"אני רוצה להגיד לכם שזה לא מובן מאליו שמשטרת ישראל דאגה ליידע ולהסביר לי בכל המתרחש בנושא התלונה שלי וגם דאגה לאתר את רכושי ולהחזיר לי אותו שהוא שלם ושמור. הראייה שלי השתנתה לגבי המשטרה בכלל, והשיטור הקהילתי בפרט. סיפרתי לחברים שלי במקום מגורי על הסיפור והם לא האמינו שזה קרה. תודה ענקית למשטרה" סיכם האזרח הנרגש.
מהמשטרה נמסר כי היא תמשיך לפעול ככל יכולתה למען ביטחון האזרח ורכושו.